Regret, Eva, vei judecată pentru crimă.
Vom începe să-ţi organizăm apărarea.
În legătură cu vitrina mea...
Relaxaţi-vă.
Singura ofertă calificată este a generalului Brendan Donovan.
Donovan ne-a prezentat oferte pentru toate proprietăţile din Cinci Puncte.
Donovan îşi demolează propria circumscripţie ?
Cercetezi două cazuri vechi ? Bartlett şi Ramsey ?
Îl acoperi cumva pe Donovan ?
Teresa Trembley este în ascunzătoare, dar Donovan mi-a ordonat s-o omor.
Teresa !
COPPER Sezonul 2 Episodul 11
Traducerea şi adaptarea BlackAmber pentru www.subs.ro
Comentarii pe www.tvblog.ro
Ce dracului e cu voi ?!
Ce faceţi ?!
Joe, nemernic afurisit !
Nu mă lăsa singur cu animalele astea !
Ce vreţi de la mine ? Luaţi orice vreţi.
Vreţi bani ? Am bani. Luaţi-i ! Lăsaţi-mă-n pace, vă rog !
O crăpătură mică la cap şi ticălosul ăsta tremură.
Păcat că nu şi-a adus cinci-şase amici ca să-l ajute, nu ?
Secţia a 6-a nu este binevoitoare cu gloatele care împart
ceea ce consideră ele a fi dreptate.
- Dar... - Nu-mi pasă dacă eşti negru,
chinez sau un nemernic ca tine,
singurele bătăi permise aici sunt cele care vin de la noi. Priceput ?
- Da. - Ar fi bine.
Altfel ne întoarcem aici săptămână de săptămână
ca să recapitulăm această lecţie.
- Matthew, vino în pat, e târziu. - Încă puţin.
N-ai dormit suficient în ultimele zile.
Ştiu şi o voi face, dar acum sunt prea aproape
de găsirea tratamentului împotriva bacteriei necunoscute.
Nu poate aştepta până dimineaţă ?
Am spus că vin în pat când termin !
Noapte bună !
Cum poate un om să ia viaţa unei fete
şi să-i arunce corpul ca pe un gunoi ?
N-aş putea să spun, domnule Trembley,
dar facem tot ce putem să-l găsim pe ucigaş.
Voi i-aţi spus să vină aici.
Voi trebuia s-o apăraţi.
Sunteţi la fel de vinovaţi de moartea ei
ca monstrul care a săvârşit fapta.
- Îmi pare rău. N-am vrut să... - Lasă-ne în pace !
Ţi-aş spune ţie şi celorlalţi sălbatici fără Dumnezeu
care stau în oraşul ăsta să vă duceţi la dracu, dar sunteţi deja acolo.
A fost o fată frumoasă.
Jelesc pierderea dumneavoastră.
Să vină juraţii.
Scheiße !
Scuză-mă.
- Salut ! - Bună ziua, domnule detectiv...
Corcoran. Tu nu eşti Billy ? Noul secretar al lui Donovan ?
- Ba da, domnule. Acolo mă duc. - Şi eu merg într-acolo.
Mergem împreună. Mi-ar plăcea să aud cum te tratează generalul.
- Am cam întârziat. - E o zi superbă, Bill.
Câteva minute în plus n-or să te omoare.
Ai vreun motiv să stai în mijlocul biroului meu, dle detectiv ?
Da, căpitanul avea un mesaj pentru dvs.
Puştiul cel nou nu era aici. Mi-am zis să-l las pe birou.
Apreciez atenţia ta.
'Neaţa, domnule general.
Am luat cunoştinţă de îngrijorarea ta, tată.
Şi totuşi te încăpăţânezi.
În asta constă frumuseţea relaţiei noastre de afaceri.
Tu îmi furnizezi informaţii pe care aleg să le ignor sau să le folosesc.
Trebuie să dai totuşi atenţie unei sugestii.
Dacă eşti nemulţumit, poţi să te duci
să predici altora. Eu m-am hotărât.
- Eşti un prost, Robert. - Se poate.
Dar mutarea a mii de imigranţi este o afacere care nu mă mai interesează.
Proprietăţile noastre nu vor fi vândute pentru a-l ajuta pe Donovan.
Atunci primăria ne va confisca proprietăţile
şi ne va compensa cu mult mai puţin decât ni se oferă acum !
Întotdeauna te-ai plâns de lipsa mea de principii, tată.
Mângâie-te cu gândul că în sfârşit am câteva.
Nu de lipsa ta de principii, Robert, de lipsa ta de pragmatism.
Vreau să fie aranjat în sala de muzică, James.
Da, doamnă, voi avea grijă.
Doar nu pleci deja ?
Abia dacă te-am văzut toată dimineaţa.
Atunci probabil că n-ar trebui să dormi ziua întreagă, dragă.
Am planuri minunate pentru noi.
Voi fi muza ta.
Oricât ar părea de atrăgător, am afaceri de făcut.
Afaceri, afaceri. Atât de mult timp la muncă, atât de puţin la joacă.
Şi cel mai puţin cu soţia ta.
Cine ştie ? Poate devii interesată de munca mea. Luptând să-i ajuţi
pe cei asupriţi, o cauză de care îţi păsa atât de mult.
Mi-ai spus limpede că interesul meu pentru munca ta nu este agreat.
Mă întorc mai târziu.
Încearcă să rămâi conştientă astăzi.
Ryan ! Rory ! Dumnezeule atotputernic ! Încetaţi !
Detective. Crezi că poţi veni şi pleca după bunul tău plac ?
Nu ştiu ce vrei să spui, căpitane.
Participarea ta a fost rară săptămâna trecută,
aşa că ori te sustragi de la datorie, ori lucrezi la un caz pe ascuns.
Niciuna, domnule.
Ştiu eu ce-ai făcut, Corcoran.
Nemernicii care l-au bătut pe prietenul tău doctorul...
Mi s-a spus că te-ai hotărât să le trimiţi un mesaj.
Da, am simţit că trebuie să le amintesc care-i locul lor
şi cine are frâiele în mână.
Da, e o lecţie foarte importantă.
Corcoran.
Dublează-le taxele săptămânale dacă tot eşti acolo.
Nu pot să tolerez ca justiţiarii să umble liberi pe străzile mele.
Billy, secretarul lui Donovan, nu ştie nimic.
Ai găsit ceva interesant în biroul lui ?
Un seif în zid. Dar Donovan a intrat înainte să apuc să arunc o privire.
- A văzut ce făceai ? - Nu, nu cred.
Îi spuneam lui Andrew despre familia Trembley.
Mama şi tatăl n-au fost prea dornici să vorbească. Erau distruşi.
Doctorii nu v-au spus nimic nou ?
Nu, doar ceea ce ştiam. Biata fată a fost strangulată, cadavrul aruncat.
La o fabrică de procesare a resturilor animale.
Nu pot să cred că intră aici ţanţoş, de parcă n-are nicio grijă pe lume.
Şi va fi la fel de ţanţoş dacă nu vom găsi dovezi solide.
Donovan a ordonat ca Lansing şi Teresa să fie omorâţi.
L-am auzit cu urechile mele.
Ale cui cuvinte vor fi crezute ? Ale unui poliţist corupt şi ucigaş
sau ale unui om devotat populaţiei şi erou al carterului ?
Dacă vorbeşti, nu Donovan va fi aruncat în temniţă. Vrei înapoi ?
Avem nevoie de ceva concret ca să-l discredităm pe Donovan.
Vedeţi dacă Freeman vrea să se uite la cadavrul Teresei.
Poate descoperă vreo dovadă care nouă ne-a scăpat.
Noi ? Şi tu ?
Mă duc să dau un tur pe la tribunal.
N-am de gând să mai pierd pe cineva din registrul lui Donovan.
Domnule consilier, vă rog.
Pasiunea este de apreciat, dar am amânat destul de mult.
- Doar câteva zile. Până vineri. - Regret, votul se va ţine diseară.
- Sănătatea populaţiei nu e ceva... - Când şi dacă
va fi votat proiectul lui Donovan,
poţi merge la el să-i spui ce te preocupă.
Curtea se retrage.
Ţi-am simţit lipsa în galerie.
Lucrez pe alte căi din afara tribunalului.
Cum merge procesul ?
Ca uns ! Judecătorul m-a invitat la ceai în weekend.
Merge aşa cum m-am aşteptat. O sală plină de bărbaţi constipaţi
care descriu în amănunt ce-am greşit în viaţa mea.
- Cel puţin ai un avocat bun. - Prefer să-mi recuperez afacerea.
Nici Cristos nu i-ar putea convinge pe oamenii ăştia.
Nu-ţi face griji. Rezolv eu situaţia.
Sigur că o vei rezolva.
Nu am de gând să pierd pe altcineva.
Într-un fel sau altul, noi doi vom ieşi pe aceste uşi, îţi jur.
Să-l ajute Domnul pe cel care ţi se pune în cale, poliţaiule.
Fă-mi o favoare. Trimite-l pe Richie încoace.
Vreau să-i dau ceva de făcut.
Ia-ţi geanta, Freeman. E timpul să faci o minune.
Pardon, domnilor ?
Avem un cadavru şi trebuie să te uiţi la el.
Îmi pare rău, dar acum desfăşor un experiment.
Poţi să experimentezi mai târziu.
Nu.
- Ce să fie ? - Am spus nu.
Găsiţi pe altcineva.
Corky a zis că are nevoie de tine să vezi cadavrul.
Şi îl ajut deseori, când decid eu s-o fac,
dar acum lucrez la ceva mult mai important.
Ce, vrei nişte parale ?
Lasă-mă în pace. Cât de greu îţi e să înţelegi ?
- Doamne, nu-i nevoie să fii mojic. - Repetă ce-ai spus.
Uşurel. Francis n-a vrut să spună nimic.
Ne-am gândit şi noi că... după ce te-am ajutat cu vânzătorul ăla...
- Nu v-am cerut-o. - Sigur. Chiar şi-aşa...
Şi nu vă prefaceţi că aţi făcut-o din bunătatea inimii voastre !
Când a fost ultima dată când voi... oricare dintre voi a ajutat un negru
care fusese bătut ? Unul care să nu fie prieten cu Kevin Corcoran ?
Nu datorez niciunuia dintre voi, sau lui Kevin, absolut nimic !
Rezolvaţi-vă şi singuri cazul.
- Ştii că ai ceva tupeu ? - Vino, Andrew.
Hai să plecăm.
Zece cenţi litra !
Ce motiv ar avea un individ bogat
să cumpere o afacere doar ca s-o ţină închisă ?
Nu ştiu. Ce vrei de la mine ?
Vreau să-mi spui ce afaceri ai cu Donovan.
Dacă spun ceva, probabil că o să mă omoare.
Dacă nu spui ceva, moartea nu-i probabilă, ci sigură.
Bine, bine !
Eu nu sunt o persoană importantă.
Da, eu n-am bani.
Sunt doar o figură, un nume pe care ei îl pun pe hârtie,
un paravan pentru proprietarii care vor să-şi ţină numele ascuns.
Donovan te plăteşte pentru serviciul ăsta ?
El şi alţi... câţiva.
Deci Donovan a cumpărat Paradisul ?
Nu, a aranjat pentru altcineva.
Şi atunci cine e proprietarul secret ?
Nişte milionari din centru.
Familia Morehouse.
Lumina.
Ai pielea cea mai minunată, dragă, ca alabastrul marmorat.
Vă mulţumesc, doamnă.
- Se poate să mă ridic ? - Nu, nu, nu încă.
Încă puţin.
Inspiraţia n-are ceas.
Vino puţin aici, Elizabeth.
- Doresc să-ţi arăt ceva. - Ce este ?
Ceva care-ţi va deschide ochii.
Mi-ai trezit interesul.
Aici.
Nu văd nimic.
A venit vremea să te cureţi, dragă.
Cum îndrăzneşti ?!
Nu !
Cum îndrăzneşti ?!
- Ai un vizitator. - A spus ce vrea ?
Nu, doar că e important.
- Aţi aflat ceva de la Freeman ? - Ne-a refuzat.
- Cred că are probleme lui. - El şi noi ceilalţi.
Da.
Înţeleg că nu-i o vizită de curtoazie.
Chestiuni serioase, mă tem.
- Cu privire la Donovan ? - Câtă viziune ai, Corky !
Dle maior, nu mă interesează ce aveţi de spus tu şi Donovan.
Nu mă mai las manipulat de nemernici bogaţi care iau ce nu le aparţine.
Mi-e teamă că nu te înţeleg.
Aveai de gând să-mi spui că voi cumpăraţi clădiri în Cinci Puncte ?
Este adevărat, cumpărăm de ceva timp.
Şi aţi înhăţat Paradisul Evei când ea era vulnerabilă.
De fapt, l-a cumpărat tata la sugestia lui Donovan.
Şi de ce nu i-ai oprit ?
Nici eu n-am ştiut până când am dat de nişte dosare de-ale tatei.
Să fim realişti, Corky, Paradisul e ultima dintre grijile tale.
Donovan primeşte aprobarea pentru construcţia noului apeduct.
Tu, prietenii tăi, vecinii, clădirea asta îi stau în drum.
Dacă planul se aprobă, Paradisul şi jumate de cartier vor fi demolate.
Deci Donovan se întoarce împotriva oamenilor săi.
Puterea şi banii sunt motivaţii solide.
Numai contractul de construcţie este o pleaşcă picată din cer.
Adaugă la asta şi afacerile pe care le face.
Acordurile cu proprietarii, ascunzând achiziţiile sub alte nume.
În asemenea proiecte e nevoie de mult teren, teren valoros.
Am făcut tot ce-am putut să întârzii procesul, Corky,
dar în acest moment Donovan a primit voturile.
Consiliul se întruneşte astă-seară.
De aceea e atât de disperat.
Îmi pare rău că n-am putut să fac mai mult.
Mi-am epuizat opţiunile.
Eu nu.
Crezi că poţi trece pe la primărie să încerci să iei ceva ?
Desigur.
Această femeie este doar o proprietară de afacere.
Nu negăm că l-a înjunghiat pe domnul Ramsey în ochi.
Dar, ca majoritatea femeilor în situaţia ei, a reacţionat
doar din instinct, apărându-şi nu numai afacerea,
ci pântecul, copilul !
Eşti rănit ?
Nu, a fost un accident.
Matthew, nu poţi continua aşa.
Cum ?
Aşa.
Arzi pe dinăuntru.
- Am obosit. - N-ai dormit.
Nu, sunt sătul !
De lume, de oamenii din ea, de existenţa şi ignoranţa lor.
Îmi trece prin oase ca o încărcătură electrică.
Pe care n-o mai poţi controla.
Nu cred că am forţa să tolerez, să scuz, să întorc şi celălalt obraz.
Atunci n-o face ! Nemulţumirile tale sunt reale, Matthew.
- Ai fost atacat. - Am mai fost bătut înainte.
Când erai sclav, când nu puteai riposta, dar acum
ai libertatea de a-l înfrunta pe cel ce te-a atacat
şi te roade problema lăsată nerezolvată.
Să-l înfrunt !
Bate-l sau îmbrăţişează-l... depinde de tine.
Dar nu lăsa durerea asta să-ţi macine pieptul.
Eu n-am avut ocazia să-i înfrunt pe cei care mi-au ucis fraţii.
Nu lăsa această unică faptă să-ţi otrăvească restul zilelor.
Treci pe la dl Flouton în persoană ca să obţii documentele.
Galezul ăla puturos are tendinţa de a se ascunde în birou
- ...ca să evite munca. - Da, domnule.
- Kevin. - Donovan.
A trecut mult timp de când n-ai mai trecut să stăm de vorbă.
- E totul în ordine ? - Sunt ocupat. Ai trecut pe la Eva ?
Şi eu sunt ocupat. Dar n-aş ajuta-o prea mult,
soarta ei e în mâinile juraţilor.
Pot să te ajut cu ceva ?
Teresa Trembley e încă în viaţă.
Ei bine, nu trupul ei, ci secretele.
Biata fată. Strangulată de un om care e clar că e în pragul nebuniei.
Presupun că încă n-ai găsit vinovatul.
Nu. Dar mă apropii. Şi nu voi avea odihnă până nu-l prind
pe ticălosul bolnav care a omorât-o.
Kevin Corcoran... mereu tenace,
chiar şi în faţa unor şanse covârşitoare.
O să am grijă să te anunţ dacă fac vreun progres, dle.
Aşa să faci, dle detectiv. Aşa să faci.
Vă pot ajuta cu ceva, domnule ?
Da, vreau să văd lista cu proprietăţile dlui John Sutton.
Care dintre ele vă interesează ?
Toate.
Zece dolari pentru fiecare proprietate pe care o găseşti.
Da, domnule. Imediat.
De vreme ce Robert m-a dezamăgit în multe feluri,
trebuie să-mi recunosc propriile eşecuri.
Nu pot suporta să văd că altă femeie pe care o iubeşte fiul meu
se îndreaptă spre mormânt înainte de vreme.
Sunt mai puternică decât crezi.
Mama lui a spus odată cam acelaşi lucru.
Mergi pe calea asta, Elizabeth,
şi el, aşa cum am făcut şi eu, îşi va împietri inima.
Sunt sigur că ai simţit cum se distanţează.
Robert pare să uite că el e cel care mi-a arătat această cale.
Nu cred că vreun bărbat te-a forţat vreodată să faci ceva ce nu vrei.
Nu evita responsabilitatea în această situaţie, Elizabeth.
Sunt sigur că tatăl tău nu te-a învăţat aşa.
Habar nu ai ce fel de om a fost tatăl meu !
Ştiu că minele de cărbune din Lancashire sunt foarte departe
de saloanele din Manhattan.
Cunosc nevoia de a şterge tragediile
din trecutul cuiva şi străduinţa de a ridica o viaţă nouă din cenuşă.
- De când ştii ? - De un timp.
Dar te rog să mă înţelegi, Elizabeth, nu-mi pasă de ce alegi
să te zăpăceşti cu aceste substanţe, fie trecutul, o deziluzie din prezent
sau o pură slăbiciune de caracter... eu vreau doar să înceteze.
- Robert va fi mişcat de grija ta. - Robert nu va afla că am discutat.
- Te vei aranja şi vei pleca. - Să plec ?
Ţi se poate aranja o viaţă în California.
Te reinventezi.
Mi s-a spus că femeile încăpăţânate, amatoare de opiacee
sunt la mare căutare acolo.
Norbert...
Îţi mulţumesc.
Donovan.
Se pare că avem o problemă care ne strică toată bucuria.
Se pare că avem destule în ultimul timp.
Şi tu pari să uiţi că eşti plătit
să-mi înlesneşti dorinţele, nu să le comentezi.
- Desigur, generale. - Vino încoace.
Grăbeşte-te.
Scuzaţi-mă.
Restul întârzie ?
Am programat votarea în această seară.
- Întâlnirea a fost anulată, dle. - De ce naiba n-am fost informat ?!
- Unde este consilierul Stonington ?! - Acesta este motivul anulării.
Domnul Stonington a fost ridicat acum o oră de un detectiv.
Eşti sigur că Donovan te-a trimis ?
Da, domnule Stonington.
Cum spuneam, ceva despre o posibilă ameninţare la viaţa dvs.
Probabil că nu e nimic, dar după ce s-a întâmplat
cu consilierul Bartlett, gen. Donovan a considerat
că e mai bine să staţi aici, sub protecţia noastră.
Desigur.
Aveţi un loc în care să scuip ?
Se pare că dl Sutton deţine câteva proprietăţi
pe traseul apeductului.
Donovan şi prietenii lui au fost ocupaţi.
Eşti sigur că nu vrei să mă implic în restul operaţiunii ?
Mulţumesc, dle maior, dar va fi mai bine dacă o fac în felul meu.
Cred că n-ai auzit. Corky nu mai locuieşte aici.
Norocul tău că nu s-a mutat nimeni,
aşa că vom avea destulă intimitate ca să discutăm.
Apă de izvor.
Mie nu mi-a plăcut niciodată prea mult.
Poate că a fost o greşeală să ne căsătorim atât de repede.
Ştiu că regăsirea încrederii are nevoie de timp,
dar m-am simţit îmbrăţişată într-un moment şi abandonată în următorul.
N-am avut niciodată această intenţie.
Va exista oare o vreme în care amândoi
vom fi fericiţi doar unul cu celălalt ?
Nu ştiu de ce iert la mine acelaşi comportament
pe care îl critic la tine.
Eu sunt ultima persoană care ar trebui să arunce piatra.
Daca vom continua, Robert, am nevoie de tine. Necondiţionat,
indiferent cum alegem să mergem mai departe, treji sau altfel.
Spune-ne ce vrem să auzim.
Să fiu al naibii ! E o fiinţă dură.
Crimele Bartlett, Lansing, Teresa Trembley.
Probabil că te-a pus să-l termini şi pe Jack Ramsey.
Şi tu ştii asta pentru că ţi-a spus rahatul ăsta de ciclop mincinos ?
Dă-ni-l pe Donovan şi voi avea grijă să fii tratat.
Chiar că eşti atât prost pe cât spune el.
Omul e intangibil.
Tu eşti un nimic, o inconvenienţă pentru Donovan.
Eşti rahat pe pantoful lui.
Dar te-a trimis să mă elimini, deci tu ce eşti ?
Acuzaţi-mă de orice vreţi, cretinilor, n-o să conteze.
Ies de-acolo într-o oră.
Cine a zis ceva de acuzat ?
Eu am pus câteva întrebări.
Important este să-ţi aminteşti că propriile tale acţiuni au dus
la situaţia penibilă în care eşti.
Te omor, jur pe Dumnezeu !
Au încercat alţii mai buni decât tine, băiatu'.
Nu !
Uite-l pe cel mai popular negru din oraşul New York.
Dar poate că nu-i expresia potrivită.
E greu să ţii pasul cu denumirile pe care le vreţi voi, negroteilor.
Nu vreau să-mi spui nicicum.
Ai venit să te bucuri de succesul tău ?
Am venit să clarific chestiunea asta dintre noi.
Da, sigur, după ce ţi-ai trimis prietenii de la poliţie
să lupte pentru tine.
Nu-mi amintesc ca tu să fi venit singur la uşa mea.
Ai câştigat, băiete.
N-am niciun interes să-mi aduc pe cap întreaga poliţie metropolitană.
Asta-i tot sau ai venit şi ca să-mi bagi unghia în gât ?
M-am gândit la asta.
Ei bine, iată-mă, îţi stau la dispoziţie. Ce te reţine ?
E singura modalitate prin care învaţă cei ca tine, prin vărsare de sânge.
Nu te purta de parcă mi-ai fi superior !
Poţi s-o ascunzi sub vorbirea asta sofisticată
şi sub hainele alea de filfizon, dar eu am văzut-o,
privirea sălbatică din ochii tăi.
Nu eşti decât un animal.
Ai dreptate, sunt un animal.
- Cum eşti şi tu. Toţi suntem. - Vorbeşte în numele tău !
La fel ca cele mai multe animale, suntem plini
de dorinţe primare, foame, poftă, agresiune, violenţă, dominanţă.
Eu mă lupt cu natura mea primitivă,
nedorind să confirm temerile celorlalţi.
Nu mi-e frică de tine, băiete.
Ba îţi este.
Şi ar trebui să-ţi fie.
Pentru că am suportat infamia celor ca tine în fiecare zi a vieţii mele !
Şi am acceptat insulta şi afrontul, totul în speranţa
că într-o zi voi fi văzut ca egal.
Dar mi-am dat seama că eu nu sunt egalul tău.
Ai al naibii de multă dreptate, nu eşti.
Sunt mai deştept decât tine, sunt mai puternic decât tine
şi nu-mi mai pasă de mârâielile unor prostovani păduchioşi.
Alifie cu genţiană.
Pune-o pe rană ca să nu se infecteze.
Sau n-o pune şi las-o să putrezească.
Sincer, nu mă doare nici în cot.
Billy, vreau să mă ajuţi să-mi găsesc...
Ştiu că îţi place să spui poveşti, aşa că dă-mi voie să-ţi spun una
despre un om înţelept care avea mari planuri pentru oraşul lui,
planuri pe care era hotărât să le îndeplinească cu orice preţ...
furt, înşelăciune, crimă.
Crimă, zici ?
Da ! Un consilier şi fiul lui, un rival, o fată nevinovată.
Înţeleptul şi-a justificat faptele, atât lui însuşi cât şi celorlalţi,
ca fiind spre binele tuturor.
- Poate că avea dreptate. - Înţeleptul era un ipocrit.
Nu-i păsa de cetăţeni. Mai degrabă i-a aruncat în stradă,
le-a luat casele, totul pentru câţiva bani.
N-au fost doar câţiva bani, Kevin,
dar nu mă aştept să înţelegi.
Nu e în natura ta.
E vina mea că te-am supraestimat,
că m-am văzut în tine.
Dar tu, Kevin Corcoran, refuzi să vezi lumea
aşa cum este de fapt.
Poate.
Poate că nu.
Şi ? Acum îmi pui cătuşele ?
În lumea mea, da.
În lumea ta, fară dovezi concrete, fără martori de încredere, astea...
sunt doar dovezi indirecte.
- N-aş reuşi să te ţin închis. - Ce noroc pe capul meu.
Ceea ce înseamnă că acum
ţi-aş trage un glonţ în cap şi aş termina povestea.
Ăsta ar fi un mare ghinion.
Dar, cum îmi spui mereu că ar trebui să-mi folosesc creierul
şi să gândesc mai puţin cu pumnii, am venit să facem o înţelegere.
Tu să faci un compromis ?
Sunt şocat.
Mai mult un rămăşag.
Deschide-l.
Cinci apăsări pe trăgaci,
un singur glonţ.
Unul dintre noi trăieşte, unul moare.
Nu la asta mă gândeam când ţi-am spus să-ţi foloseşti mintea.
Sunt gata să-mi risc viaţa pentru Cinci Puncte.
Atunci eşti un prost, căci eu n-o risc.
Alege unul.
Haide.
Există oameni în oraşul ăsta care merită salvaţi, oameni buni,
iar eu m-am săturat ca cei ca tine să-i folosească şi să se lepede de ei
fără să se uite în urmă.
Eşti nebun.
Probabil.
Am fost în război, la revolte.
Nu mi-e frică să mor.
Întrebarea este... ţie îţi este ?
Pentru care motiv aş fi de acord cu o asemenea nebunie ?
Dacă nu eşti, te omor pe loc.
Singura cale prin care vei pleca viu de aici
este să ridici unul dintre pistoale.
Crezi sincer că vei scăpa nepedepsit pentru asta ?
Am scăpat şi altădată.
Şi chiar dacă nu scap, ce mi-a mai rămas de pierdut ?
E rândul tău.
Haide, Donovan !
Îţi dau o şansă cinstită, trei din patru.
Sigur, îţi poţi folosi mult-lăudata inteligenţă ca să mă păcăleşti,
eu sunt un poliţist umil.
N-a fost atât de rău, nu ?
Vorbeşti de corectitudinea faţă de cetăţean.
- Dar nu dreptatea te determină. - Chiar aşa ?
Nu, dreptate este să fiu condamnat la tribunal, nu la un joc nebunesc.
Dreptate înseamnă să ai încredere în sistem, în lege !
Tu şi prietenii tăi aţi distrus sistemul.
Şi acum suntem forţaţi să ne ghidăm după codul tău. Aşa este ?
- E mai bun decât ce ni s-a dat. - Nu zău ?
Cine spune că al tău e mai bun decât al meu sau al altcuiva ?
- Ce-ţi dă dreptul ăsta ? - Pistolul din mâna mea.
Şi am ajuns la adevăratul tău motiv ! Suferinţă şi moarte.
Ascunzi o înclinaţie nestăpânită către violenţă
în capcanele datoriei, dar, Kevin Corcoran,
nefericirea cade pe toţi cei din jurul tău.
Nu-i de mirare că soţia ta a căutat orice cale să scape de atingerea ta.
Unde-i acum codul acela al onoarei ?
Au mai rămas două.
E pe sfârşite.
Dar s-a terminat deja, nu-i aşa ?
Sincer ? Ai aranjat jocul.
Ce te face să spui asta ?
Indiferent care armă e încărcată, dacă e vreuna, eu pierd.
O aleg pe cea cu glonţul, mă împuşc singur în cap.
O aleg pe cea goală, tu rămâi cu cea încărcată
şi, onoare sau nu, nu cred că îţi vei lua viaţa de bunăvoie.
- Nu ? - Nu, vei trage în mine.
Înseamnă că nu-ţi lasă prea multe opţiuni.
Doar una.
Sau... zicem că e remiză cu condiţia
ca tu să-ţi mărturiseşti crimele şi să te declari vinovat.
Poate că eşti mai inteligent decât am bănuit,
dar ziua în care mă voi ploconi în faţa unui rahat virtuos ca tine
va fi şi ultima.
Semeni cu mine mai mult decât crezi, Kevin Corcoran.
Prietenul meu...
duşmanul meu de moarte.
Traducerea şi adaptarea BlackAmber pentru www.subs.ro
Comentarii pe www.tvblog.ro